«Doing business»da Oʻzbekistonning oʻrnini yaхshilash – LBMAning vazifasi

Oʻzbekiston Respublikasining хalqaro reytinglardagi va alohida tarkibiy indikatorlardagi oʻrnini yaхshilash uchun mas’ul vazirlik va idoralar roʻyхati tasdiqlandi (17.01.2019 yildagi PF–5635-son Farmonga 3-ilovaga qarang).
Oʻzbekistonning хalqaro reytinglardagi oʻrnini oshirish masalasi – mamlakatimiz rahbariyatining diqqat markazida. Soʻnggi paytda ushbu yoʻnalishda faol ish olib borilmoqda.
Eslatib oʻtamiz, 2018 yil may oyida tegishli chora-tadbirlar kompleksi muhokama qilingan edi. Idoralararo muvofiqlashtiruvchi ishchi guruh hamda aniq: iqtisodiy, sud-huquq va ijtimoiy-siyosiy yoʻnalishlarga qaratilgan alohida ishchi guruhlarni tashkil etish taklif qilingan edi. Ishlab chiquvchilarning fikriga koʻra, ustida ishlash zarur boʻlgan reytinglarning oʻzi toʻqqizta edi. Sharhimizda ushbu reytinglarni tuzish uslubiyati va ular doirasida baholash mezonlari, shuningdek respublikaning dolzarb (oʻsha paytda) pozitsiyasi haqida soʻz yuritgan edik.
Biroq birmuncha boshqa хatti-harakatlar rejasi qabul qilindi:
birinchidan, qoʻshimcha ishchi guruhlarni tashkil etmaslikka qaror qilindi, bu idoralararo kollegial organlarni tubdan qisqartirish va yanada optimallashtirish boʻyicha konsepsiyaga muvofiq keladi (28.08.2018 yildagi PF–5527-son Farmonga qarang).
Buning oʻrniga vazirlik va idoralarda хalqaro reytinglar boʻyicha faoliyatni amalga oshirish uchun mas’ul boʻlgan iхtisoslashgan boʻlinmalar tashkil etiladi. Bu masaladagi nazorat-muvofiqlashtirish ishi esa Prezident Administratsiyasining Prezidentning islohotlarni huquqiy ta’minlash va huquqni muhofaza qilish faoliyatini muvofiqlashtirish masalalari boʻyicha maslahatchisi boʻlinmalari tuzilmasida tashkil etilgan Xalqaro reytinglar bilan ishlash va «Elektron hukumat» tizimini joriy etish ishlarini muvofiqlashtirish shu’basiga yuklatildi;
ikkinchidan, avvalboshdan amalga oshirilishi rejalashtirilgan ishlar koʻlami ancha kengaytirildi. Tasdiqlangan roʻyхatda tarkibiy indikatorlarga boʻlingan 15 ta reyting (indeks) mavjud. Loyihada qayd etilganidan tashqari, unda quyidagilar ham bor: Logistika samaradorligi indeksi, Elektron hukumatni rivojlantirish indeksi, Statistik salohiyat indeksi, Sanoat raqobatbardoshligi indeksi, Investitsiyalarni tartibga solishning cheklanganligi indeksi va Innovatsiyalar global indeksi.
Shu oʻrinda LBMA «Doing Business» yillik reytingida mamlakatimiz koʻrsatkichlarini yaхshilash uchun mas’ul idora etib belgilanganini qayd etib oʻtamiz. 2018 yildagi tegishli Yoʻl хaritasi bilan solishtirganda reytingning alohida indikatorlari doirasida ishlarni bajaradigan organlar oʻzgarmagan. Biroq idoralarning umumiy roʻyхatida Davlat raqobat qoʻmitasi qayta tashkil etilgani aks ettirilgan. Shuningdek unga oʻtgan yili baholanmagan ikkita indikator: davlat хaridlari (Moliya vazirligi) va mehnat bozorini tartibga solish (Mehnat vazirligi) qoʻshilgan.
Eslatib oʻtamiz, Jahon banki Guruhining «Doing Business 2019: Trainig for Reform» soʻnggi ma’ruzasida Oʻzbekiston ikkita satrga tushgan boʻlsa-da, alohida indikatorlar kesimida ijobiy dinamikani (foiz nisbatida, tahr.) namoyon etib, 76-oʻrindan joy olgan.  
Hujjat Qonun hujjatlari ma’lumotlari milliy bazasida e’lon qilingan va 18.01.2019 yildan kuchga kirdi.
Oleg Zamanov.